Rettens dom (Tredje Afdeling) af 12. december 2014 –

Repsol Lubricantes y Especialidades m.fl. mod Kommissionen

(Sag T-562/08)

»Konkurrence — karteller — markedet for paraffinvoks — beslutning, der fastslår en overtrædelse af artikel 81 EF — fastsættelsen af priser og opdeling af markeder — bevis for, at der foreligger et kartel — overtrædelsens varighed — retningslinjerne for beregningen af bøder — ligebehandling — uskyldsformodningen — tilregnelse af ulovlig adfærd — et moderselskabs ansvar for de overtrædelser af konkurrencereglerne, som dets datterselskaber har begået — afgørende indflydelse udøvet af moderselskabet — formodning i tilfælde af en kapitalandel på 100%«

1. Konkurrence — EU-bestemmelser — overtrædelser — ansvar — moder- og datterselskaber — økonomisk enhed — bedømmelseskriterier — formodning for, at moderselskabet har udøvet en afgørende indflydelse på sine helejede datterselskaber — beviskrav for det selskab, der ønsker at afkræfte denne formodning — tilsidesættelsen af princippet om individuelle straffe og sanktioner — foreligger ikke (art. 81 EF) (jf. præmis 32-48, 51, 52, 60-66, 73 og 79)

2. Institutionernes retsakter — begrundelse — forpligtelse — rækkevidde — beslutning, hvorved der pålægges bøder for overtrædelse af konkurrencereglerne, som er rettet til en flerhed af adressater — krav om en tilstrækkelig begrundelse i forhold til hver adressat (art. 81 EF og 253 EF) (jf. præmis 54, 108-113 og 119)

3. Konkurrence — bøder — størrelse — fastsættelse — beregningsmetode fastsat i Kommissionens retningslinjer — beregning af bødens grundbeløb — fastsættelse af salgsværdierne — kriterier — afsætning, som er direkte eller indirekte forbundet med overtrædelsen — Kommissionen har bevisbyrden — samstemmende erklæringer fra deltagerne i kartellet — dokumentbeviser (Rådets forordning nr. 1/2003, art. 23, stk. 2; Kommissionens meddelelse 2006/C 210/02, præmis 6 og 13) (jf. præmis 82-99)

4. Karteller — aftaler mellem virksomheder — begreb — deltagelse i møder med et konkurrencebegrænsende formål — omfattet — betingelse — manglende afstandstagen fra de trufne afgørelser — bedømmelseskriterier (art. 81, stk. 1, EF) (jf. præmis 101, 102 og 243)

5. Konkurrence — bøder — størrelse — fastsættelse — omsætning, der tages i betragtning — referenceår — overtrædelsens sidste hele år — dettes usædvanlige karakter — gennemsnittet af værdien af afsætningen i de tre sidste år af deltagelsen i overtrædelsen tages i betragtning — tilsidesættelse af ligebehandlingsprincippet — foreligger ikke (art. 81, stk. 1, EF; Rådets forordning nr. 1/2003, art. 23, stk. 2; Kommissionens meddelelse 2006/C 210/02, præmis 13) (jf. præmis 128-135 og 285)

6. Karteller — aftaler mellem virksomheder — begreb — viljeoverensstemmelse hvad angår den adfærd, der skal føres på markedet — omfattet — fortsatte forhandlinger vedrørende visse forhold i begrænsningen — ingen betydning (art. 81, stk. 1, EF) (jf. præmis 143-145)

7. Karteller — samordnet praksis — begreb — koordinering og samarbejde uforenelig med hver virksomheds forpligtelse til selvstændigt at fastsætte sin markedsadfærd — informationsudveksling mellem konkurrenter — konkurrencebegrænsende formål eller virkning — formodning — betingelser (art. 81, stk. 1, EF) (jf. præmis 146 og 147)

8. Konkurrence — administrativ procedure — kommissionsbeslutning, der fastslår en overtrædelse — bevis — bevis ført ved et vist antal forskellige udtryk for overtrædelsen — lovlig — anvendelse af en række indicier — de enkelte indiciers bevismæssige værdi — dokumentbeviser — kriterier — de fremlagte bevisers troværdighed — bevismæssige forpligtelser for virksomheder, der bestrider overtrædelsens eksistens (art. 81, stk. 1, EF) (jf. præmis 148, 152-162, 207, 208, 214, 221, 226, 227, 234, 237, 238, 250-252 og 277)

9. EU-ret — principper — grundlæggende rettigheder — uskyldsformodning — konkurrencesag — anvendelse heraf — rækkevidde — følger (art. 81, stk. 1, EF) (jf. præmis 149-151)

10. Konkurrence — administrativ procedure — kommissionsbeslutning, der fastslår en overtrædelse — Kommissionen har bevisbyrden for en overtrædelse og dennes varighed — beviskraft af frivillige erklæringer, hvormed hoveddeltagerne i et kartel belaster en virksomhed med henblik på at drage fordel af samarbejdsmeddelelsen — erklæringer, der går imod denne virksomheds interesse — høj bevisværdi (art. 81, stk. 1, EF; Kommissionens meddelelse 2002/C 45/03) (jf. præmis 164-168 og 198-201)

11. Retslig procedure — stævning — formkrav — kort fremstilling af søgsmålsgrundene — ingen fremstilling af retlige søgsmålsgrunde i stævningen — generel henvisning til andre skriftlige indlæg, der er vedlagt som bilag til stævningen — afvisning [statutten for Domstolen, art. 21; Rettens procesreglement, art. 44, stk. 1, litra c)] (jf. præmis 261)

12. Konkurrence — administrativ procedure — klagepunktsmeddelelser — nødvendigt indhold — overholdelse af retten til forsvar — virksomhederne er blevet sat i stand til at give udtryk for deres synspunkter vedrørende de faktiske omstændigheder, klagepunkter og omstændigheder, som Kommissionen har påberåbt sig (Rådets forordning nr. 1/2003, art. 27, stk. 1) (jf. præmis 267-269 og 282)

13. Karteller — deltagelse i møder med et konkurrencebegrænsende formål — omstændighed, der i mangel af afstandtagen fra de trufne beslutninger giver grundlag for at fastslå, at virksomheden deltog i den efterfølgende aftale (art. 81, stk. 1, EF) (jf. præmis 293 og 294)

Angående

Påstand om delvis annullation af Kommissionens beslutning K(2008) 5476 endelig af 1. oktober 2008 om en procedure i henhold til artikel 81 EF og EØS-aftalens artikel 53 (sag COMP/39.181 – Lysvoks) samt påstand om nedsættelse af den bøde, der er blevet pålagt sagsøgerne.

Konklusion

1) Europa-Kommissionen frifindes.